Herve har været en exceptionelt imødekommende vært. Han var fleksibel med vort ankomst og afrejsetidspunkt og gav os flere gode tips om gode restauranter i nabolaget.
Han var meget betænksom og havde forberedt vor ankomst ved at købe god ost, frugt, kølig vin, vand og yogurt til os. Der var endvidere pyntet med en stor buket afskårne blomster.

Lejligheden er helt som beskrevet med hele tre etager og to grønne terrasser med fantastisk udsigt over Paris - et dejligt sted at slappe af på ferien. Vi var to voksne og to teenagere og fordelte os på etagerne med det store køkken alrum på etagen i midten hygge. Lejligheden er rustikt istandsat og meget perosnligt indrettet med mange fine detaljer og genstande og et væld af interessante bøger.

Lejligheden ligger på Rue Montorgueil gågaden i et af de bedste kvarterer, hvor der er masser af restauranter, cafeer og fødevare specialforretninger - der er super indkøbsmuligheder for foodies. Samtidig er der gode forbindelser til alle dele af Paris og parkeringsmuligheder, hvis man er i bil, fx under Pompidou Centret.

Samlet vil vi varmt anbefale Herve, lejligheden og kvarteret - vi kommer selv meget gerne igen.